Document ID: 32013R1350

REGOLAMENT (UE) Nru 1350/2013 TAL-PARLAMENT EWROPEW U TAL-KUNSILL
tal-11 ta' Diċembru 2013
li jemenda ċerti atti leġiżlattivi fil-qasam tal-istatistika agrikola u tas-sajd
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 338(1) tiegħu,
Wara li kkunsidraw il-proposta mill-Kummissjoni Ewropea,
Wara li l-abbozz tal-att leġislattiv intbagħat lill-parlamenti nazzjonali,
Filwaqt li jaġixxu skont il-proċedura leġislattiva ordinarja (1)
Billi:
(1)
Numru ta' atti leġislattivi fil-qasam tal- istatistika agrikora u tas-sajd (“l-atti leġislattivi”) jagħtu lill-Kummissjoni s- setgħat li timplimenta wħud mid-dispożizzjonijiet ta' dawk l-atti leġislattivi. Bħala konsegwenza tad-dħul fis-seħħ tat-Trattat ta' Lisbona, dawk is- setgħat ta' implimentazzjoni għandhom jiġu allinjati mat-Trattat dwar il-Funzjonament tal-Unjoni Ewropea (TFUE).
(2)
Il-Kummissjoni impenjat ruħha, li tirrevedi atti leġislattivi li bħalissa fihom referenzi għall-proċedura regolatorja bi skrutinju fid-dawl tal-kriterji stipulati fl-Artikolu 290 TFUE.
(3)
Sabiex tissupplimenta jew temenda ċerti elementi mhux essenzjali tal-atti leġislattivi, b'mod partikolari biex jitqiesu l-iżviluppi ekonomiċi, soċjali u tekniċi, il-Kummissjoni għandha jkollha s-setgħa li tadotta atti delegati skont l-Artikolu 290 tat-TFUE.
(4)
Fir-rigward tad-Direttiva tal-Kunsill 96/16/KE (2) sabiex jitqiesu l-esperjenza miksuba u l-iżviluppi ekonomiċi u tekniċi, is-setgħa li jiġu adottati atti skont l-Artikolu 290 TFUE għandha tkun iddelegata lill-Kummissjoni fir-rigward tad-definizzjoni ta’ impriżi agrikoli, fir-rigward tal-lista ta' prodotti tal-ħalib koperti mill-istħarriġ u tad-definizzjonijiet standard applikabbli għall-komunikazzjoni tar-riżultati għall-prodotti varji.
(5)
Fir-rigward tar-Regolament (KE) Nru 138/2004 tal-Parlament Ewropew u tal-Kunsill (3), biex jitqiesu l-iżviluppi ekonomiċi u tekniċi, is-setgħa li jiġu adottati atti skont l-Artikolu 290 TFUE għandha tkun iddelegata lill-Kummissjoni fir-rigward ta' emendi għall-Annessi I u II għal dak ir-Regolament.
(6)
Fir-rigward tar-Regolament (KE) Nru 1921/2006 tal-Parlament Ewropew u tal-Kunsill (4) biex jitqiesu l-iżviluppi tekniċi, is-setgħa li jiġu adottati atti skont l-Artikolu 290 TFUE għandha tkun iddelegata lill-Kummissjoni fir-rigward ta' emendi tekniċi għall-Annessi għal dak ir-Regolament.
(7)
Fir-rigward tar-Regolament (KE) Nru 762/2008 tal-Parlament Ewropew u tal-Kunsill (5) biex jitqiesu l-iżviluppi ekonomiċi u tekniċi, is-setgħa li jiġu adottati atti skont l-Artikolu 290 TFUE għandha tkun iddelegata lill-Kummissjoni fir-rigward tta' emendi għall-Annessi għal dak ir-Regolament.
(8)
Fir-rigward tar-Regolament (KE) Nru 1165/2008 tal-Parlament Ewropew u tal-Kunsill (6), biex jitqiesu l-iżviluppi ekonomiċi u tekniċi, is-setgħa li jiġu adottati atti skont l-Artikolu 290 TFUEgħandha tkun iddelegata lill-Kummissjoni fir-rigward ta' emendi għall-Annessi I, II, IV u V għal dak ir-Regolament.
(9)
Fir-rigward tar-Regolament (KE) Nru 216/2009 tal-Parlament Ewropew u tal-Kunsill (7), biex jitqiesu l-iżviluppi tekniċi u r-rekwiżiti internazzjonali, is-setgħa li jiġu adottati atti skont l-Artikolu 290 TFUEgħandha tkun iddelegata lill-Kummissjoni fir-rigward ta' emendi għall-Annessi I, II, III u IV għal dak ir-Regolament, fir-rigward tal-listi ta' żoni tas-sajd statistiċi, jew tas-suddiviżjonijiet tagħhom, u tal-ispeċi..
(10)
Fir-rigward tar-Regolament (KE) Nru 217/2009 tal-Parlament Ewropew u tal-Kunsill (8), biex jitqiesu l-iżviluppi tekniċi u r-rekwiżiti internazzjonali, is-setgħa li jiġu adottati atti skont l-Artikolu 290 TFUEgħandha tkun iddelegata lill-Kummissjoni fir-rigward tal-emendi għall-Annessi I, II, III u IV għal dak ir-Regolament, fir-rigward tal-listi tal-ispeċi u taż-żoni tas-sajd statistiċiu d-deskrizzjonijiet ta' dawk iż-żoni, kif ukoll fir-rigward tal-miżuri, il-kodiċijiet u d-definizzjonijiet applikati għall-attivitajiet tas-sajd, it-tagħmir tas-sajd, id-daqs tal-bastimenti u l-metodi tas-sajd.
(11)
Fir-rigward tar-Regolament (KE) Nru 218/2009 tal-Parlament Ewropew u tal-Kunsill (9), biex jitqiesu l-iżviluppi tekniċi u r-rekwiżiti internazzjonali, is-setgħa li jiġu adottati atti skont l-Artikolu 290 TFUE għandha tiġi ddelegata lill-Kummissjoni fir-rigward tal-emendi għall-Annessi I, II, u III, għal dak ir-Regolament, fir-rigward tal-listi tal-ispeċi u taż-żoni tas-sajd statistiċi, id-deskrizzjonijiet ta' dawk iż-żoni tas-sajd u l-grad permess tal-aggregazzjoni tad-dejta.
(12)
Fir-rigward tar-Regolament (KE) Nru 543/2009 tal-Parlament Ewropew u tal-Kunsill (10), biex jitqiesu l-iżviluppi ekonomiċi u tekniċi, is-setgħa li jiġu adottati atti skont l-Artikolu 290 TFUEgħandha tkun iddelegata lill-Kummissjoni fir-rigward tal-adattament tat-tabelli ta’ trażmissjoni stabbiliti fl-Anness għal dak ir-Regolament.
(13)
Meta jiġu addottati l-atti delegati, huwa partikolarment importanti li l-Kummissjoni twettaq konsultazzjonijiet xierqa waqt ix-xogħol preparatorju tagħha, inkluż fil-livell tal-esperti. Meta tħejji u tfassal l-atti ddelegati, il-Kummissjoni għandha tiżgura li ssir trażmissjoni simultanja, fil-ħin u xierqa tad-dokumenti rilevanti lill-Parlament Ewropew u lill-Kunsill. Il-Kummissjoni għandha tiżgura wkoll li l-atti delegati previsti fl-atti leġislattivima jimponux piż addizzjonali sinifikanti fuq l-Istati Membri jew fuq ir-rispondenti.
(14)
Sabiex jiġu żgurati kundizzjonijiet uniformi għall-implimentazzjoni tal-atti leġislattivi, il-Kummissjoni għandha tingħata setgħat ta' implimentazzjoni. Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (11).
(15)
Il-Kumitat Permanenti għall-Istatistika Agrikola (SCAS) stabbilit bid-Deċiżjoni tal-Kunsill 72/279/KEE (12) jipprovdi pariri lill-Kummissjoni u jgħinha fl-eżerċizzju tas-setgħat ta' implementazzjoni tagħha skont l-atti leġislattivi. Taħt l-istrateġija għal struttura ġdida tas-Sistema Statistika Ewropea (l-SSE), bl-għan li jitjiebu l-koordinazzjoni u s-sħubija fi struttura piramida ċara fi ħdan l-SSE, il-Kumitat tas-Sistema Ewropea tal-Istatistika (ESSC), stabbilit bir-Regolament (KE) Nru 223/2009 tal-Parlament Ewropew u tal-Kunsill (13), għandu jkollu rwol ta' konsultazzjoni u għandu jgħin lill-Kummissjoni fl-eżerċizzju tas-setgħat ta' implimentazzjoni tagħha. Għal dak l-għan, l-atti leġislattivi għandhom jiġu emendati bis-sostituzzjonitar-referenza lill-SCAS b’referenza għall-ESSC. Il-Kummissjoni għandha tissokta tikkonferixxi mal-esperti tal-istatistika agrikola u tas-sajd qabel ma tressaq materja quddiem l-ESSC.
(16)
L-objettivi ta' dan ir-Regolament huma l-allinjament tal-konferiment eżistenti ta' setgħat lill-Kummissjoni fl-atti leġislattivi mat-TFUE u mal-qafas ġuridiku ġdid li jirriżulta mid-dħul fis-seħħ tar-Regolament (UE) Nru 182/2011, u, fejn xieraq, ir-rieżami tal-ambitu ta' dawk is-setgħat. Billi dawk l-objettivi ma jistgħux jinkisbu b'mod suffiċjenti mill-Istati Membri iżda jistgħu jinkisbu aħjar fil-livell tal-Unjoni, l-Unjoni tista' tadotta miżuri, f'konformità mal-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F'konformità mal-prinċipju tal-proporzjonalità kif stabbilit f'dak l-Artikolu, dan ir-Regolament ma jmurx lil hinn minn dak li huwa neċessarju sabiex jinkisbu dawk l-objettivi.
(17)
Għal raġunijiet ta' ċertezza legali, dan ir-Regolament m' għandux jaffetwa l-proċeduri għall-adozzjoni ta' miżuri, previsti fl-atti leġislattivi li nbdew iżda ma jkunux tlestew qabel id-dħul fis-seħħ ta' dan ir-Regolament.
(18)
Billi l-emendi li saru għad-Direttiva 96/16/KE huma ta' natura teknika u jikkonċernaw biss il-proċedura ta' kumitat, dawk l-emendi m'għandhomx għalfejn jiġu trasposti mill-Istati Membri,
ADOTTAW DAN IR-REGOLAMENT:
Artikolu 1
L-atti leġislattivi elenkati fl-Anness huma emendati skont dak l-Anness.
Artikolu 2
Dan ir-Regolament ma għandux jaffettwa l-proċeduri għall-adozzjoni ta' miżuri previsti fl-atti leġislattivi elenkati fl-Anness li nbdew iżda li ma jkunux tlestew sa fl-10 ta’ Jannar 2014.
Artikolu 3
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Strasburgu, il-11 ta’ Diċembru 2013.

Labels: 10
15
6